Ayat-Ayat Halal

Ayat-Ayat Halal ialah sebuah siri drama televisyen Malaysia 2021 arahan oleh MP Roslin MD Shariff, di bintangi oleh Amar Baharin dan Nadiya Nisaa. Siri ini memulakan tayangan di TV2 2 Julai 2021.

Sinopsis 
Dek kerana kejutan tak menjadi, Ebrahim Alfarez terpaksa balik ke Malaysia, berpuasa sendirian. Lagipun dah lama dia tak balik sejak dia putus cinta dengan Murni, dua tahun yang lalu. Sejak itu dia berkurung di Qatar dan tak mahu pulang ke Malaysia.

Rindu dengan kek pandan maknya, Ebrahim pulang juga akhirnya. Tetapi kali ini dia bertemu dengan kek pandan buatan Ulya Ayani, anak Pak Cik Ayob, jiran sebelah rumahnya. Ebrahim telah jatuh cinta dengan kek pandan Ulya.

Sebab itu jugalah, Ebrahim terpaksa menyamar jadi ustaz untuk mengajar Pak Cik Ayob mengaji sambil-sambil nak menjual ayat-ayat halal kepada Ulya. Manalah tahu, tiba syawal, Ebrahim beristeri seperti yang mak Ebrahim selalu harapkan. Masalahnya, Ebrahim ingatkan Ulya faham ayat-ayat halalnya, rupanya tidak. Ulya lurus bendul!

Walaupun ada kekurangan, bagi Ebrahim, Ulya telah berjaya memenuhi tempat kosong dalam hatinya. Namun tempat kosong itu belum boleh di penuhi kerana Ulya merupakan sepupu rapat Murni dan turut diminati oleh Ustaz Hassan. Muncul pula lamaran anak Mak Cik Jah buat Ebrahim pening kepala.

Bagaimana Ebrahim hendak meyakinkan Ulya yang hanya Ulya yang layak mengisi tempat kosong dihatinya? Cukupkah ayat-ayat halal Ebrahim tu buat Ulya?

Kerana cinta itu hanya sempurna apabila dihalalkan!

Pelakon 
 Amar Baharin sebagai Ebrahim Al Farez
 Nadiya Nisaa sebagai Ulya Ayani
 Razak Ahmad sebagai Pak Ayop
 Chiwan Chilok sebagai Hazmon
 Mia Nasir sebagai Murni
 Fikhree Bakar sebagai Ustaz Hassan
 Shah Rezza sebagai Pak Ali
 Fadilah Mansor sebagai Ibu Ed
 Halimah Naim sebagai Mak Jah Frozen

Rujukan 

Drama adaptasi novel di Malaysia
Drama Melayu 2021